Šolska pravila o prilagajanju obveznosti dijakov športnikov

1. **člen**

**(Kriteriji in dokazila, ki jih mora dijak predložiti, navedena na spletni strani MIZŠ in so pogoj za vpis v obstoječe športne oddelke)**

Kriteriji za vpis v športni oddelek so vsako leto objavljeni v razpisu, ki ga objavi Ministrstvo za izobraževanje, znanost in šport, navajamo:

»Športni dosežki so posebni pogoj za vpis v športni oddelek programa Gimnazija in Ekonomska gimnazija v poskusu. Kandidate se na podlagi športne uspešnosti razvrsti v statuse A, B in C. Za določitev statusov so izdelana merila, po katerih nacionalne panožne športne zveze določijo status posameznemu kandidatu športniku.

**Status A**

* Vsi kategorizirani športniki Olimpijskega komiteja Slovenije – ZŠZ oz. tisti, ki v času do izvedbe prvega kroga izbirnega postopka dosežejo rezultat, ki je skladno s kriteriji OKS pogoj za pridobitev naziva kategoriziranega športnika;
* individualni športi:
* športniki, ki v olimpijskih športih na uradnih državnih prvenstvih nacionalnih panožnih športnih zvez dosegajo uvrstitve od 1. do 5. mesta v svoji disciplini in svoji starostni kategoriji,
* rekorderji ali športniki, ki dosegajo uvrstitve od 1. do 5. mesta na razvrstitveni lestvici nacionalnih panožnih športnih zvez ali mednarodno priznane športne dosežke, ki jih ovrednoti nacionalna panožna športna zveza;
* ekipni športi:
* športniki, ki so člani državnih reprezentanc v olimpijskih športih oz. jih nacionalna panožna športna zveza razglasi za zelo perspektivne mlade igralce.

**Status B**

* individualni športi:
* športniki, ki v neolimpijskih športih na uradnih državnih prvenstvih nacionalnih panožnih športnih zvez dosegajo uvrstitve od 1. do 3. mesta v svoji disciplini in svoji starostni kategoriji,
* rekorderji ali športniki, ki dosegajo uvrstitve od 1. do 3. mesta na razvrstitveni lestvici nacionalnih panožnih športnih zvez ali mednarodno priznane športne dosežke, ki jih ovrednoti nacionalna panožna športna zveza;
* športniki, ki v olimpijskih športih na uradnih državnih prvenstvih nacionalnih panožnih športnih zvez dosegajo uvrstitve od 6. do 10. mesta v svoji disciplini in svoji starostni kategoriji, ter
* rekorderji ali športniki, ki dosegajo uvrstitve od 6. do 10. mesta na razvrstitveni lestvici nacionalnih panožnih športnih zvez ali mednarodno priznane športne dosežke, ki jih ovrednoti nacionalna športna panožna zveza;
* ekipni športi:
* športniki, ki so člani državnih reprezentanc v neolimpijskih športih oziroma jih nacionalna panožna športna zveza razglasi za zelo perspektivne mlade športnike,
* športniki, ki so v olimpijskih športih na uradnih državnih prvenstvih nacionalnih panožnih športnih zvez državni prvaki.

**Status C**

* individualni športi, ekipni športi:
* športniki, ki so v rednem procesu treniranja in tekmujejo v ligaškem sistemu uradnih tekmovalnih sistemih nacionalne panožne športne zveze za naslov državnega prvaka v svoji starostni kategoriji. Prednost imajo kandidati iz športov, uvrščenih v prve štiri razrede kriterijev Ministrstva za izobraževanje, znanost, kulturo in šport – Direktorata za šport. Šola, ki izvaja izobraževalni program gimnazija (športni oddelek) in ekonomska gimnazija (športni oddelek) v poskusnem izvajanju, na podlagi dokazil in opravljenega pogovora z učenci in dijaki izda potrdilo o izpolnjevanju športnih dosežkov.«

Na spodnji povezavi si kandidat pridobi še dodatno dokumentacijo, ki je pogoj za vpis v športni oddelek. <http://www.mizs.gov.si/si/delovna_podrocja/direktorat_za_srednje_in_visje_solstvo_ter_izobrazevanje_odraslih/srednjesolsko_izobrazevanje/dokumentacija_v_ss/#c17947>

K tej dokumentaciji sodijo naslednja potrdila:

* Potrdilo o izpolnjevanju posebnih pogojev za vpis v športni oddelek v programu gimnazija ([pdf](http://www.mizs.gov.si/fileadmin/mizs.gov.si/pageuploads/podrocje/ss/pdf/obrazci/potrdilo_pogoji_sportna_gimnazija2.pdf))
* Potrdilo o registraciji in udeležbi na uradnih tekmovanjih nacionalne športne panožne zveze ([pdf](http://www.mizs.gov.si/fileadmin/mizs.gov.si/pageuploads/podrocje/ss/pdf/obrazci/Potrdilo_reg_uradna_tekm.pdf))
	+ Navodila za izpolnjevanje obrazca »Potrdilo o registraciji in udeležbi na uradnih tekmovanjih nacionalne športne panožne zveze« ([pdf)](http://www.mizs.gov.si/fileadmin/mizs.gov.si/pageuploads/podrocje/ss/pdf/obrazci/Navodila_Potrdilo_reg.pdf)
* Potrdilo o članstvu v športnem klubu/društvu, športnih dosežkih in ciljih oz. perspektivnosti ([pdf](http://www.mizs.gov.si/fileadmin/mizs.gov.si/pageuploads/podrocje/ss/pdf/obrazci/Potrdilo_clanstvo_v_sportnem_klubu.pdf))
	+ Navodila za izpolnjevanje obrazca »Potrdilo o članstvu v športnem klubu/društvu, športnih dosežkih, ciljih in perspektivnosti« ([pdf](http://www.mizs.gov.si/fileadmin/mizs.gov.si/pageuploads/podrocje/ss/pdf/obrazci/Navodila_Potrdilo_clan.pdf))
* Izjava trenerja/-ke o sodelovanju s športnim/-o koordinatorjem/-ico ([pdf](http://www.mizs.gov.si/fileadmin/mizs.gov.si/pageuploads/podrocje/ss/pdf/obrazci/Izjava_trenerja.pdf))
1. **člen**

**(Čas trajanja statusa)**

Status športnika ima vsak dijak, ki obiskuje športni oddelek, če redno trenira in se udeležuje tekmovanj v svoji športni panogi. Če mu športni status preneha, pomeni, da ne izpolnjuje več pogojev za športni oddelek in se preusmeri v splošni oddelek na šoli ali pa se izpiše iz šole ter si poišče drug izobraževalni program, ki mu ustreza.

1. **člen**

**(Pravice, ki izhajajo iz statusa: posebni pogoji, ki so dijaku športniku omogočene in s pomočjo katerih mora izpolniti vse obveznosti, ki mu jih nalaga izbrani program)**

Pravice in posebni pogoji izobraževanja v športnih oddelkih za posameznega dijaka športnika so odvisne od športnih rezultatov, ki jih dosega in od odsotnosti od pouka, ki je povezana s treningi v klubu ali reprezentanci, pripravami in udeležbo na večjih mednarodnih prvenstvih, kot so evropska mladinska in članska prvenstva, svetovna prvenstva, olimpijske igre mladih, olimpijske igre …, ali pa v času šolanja že podpiše profesionalno pogodbo s klubom doma oziroma v tujini in je posledično odsoten od pouka večji del šolskega leta in rednemu izobraževalnemu procesu ne more slediti.

Dijak s tem statusom ima na šoli naslednje možnosti:

* da se vključi v izobraževanje na daljavo;
* da se mu v celoti pripravi individualiziran program pridobivanja ocen, ki poteka celo koledarsko leto;
* ko je to mogoče, se udeležuje konzultacij ali individualnega pouka s ciljem pridobivanja pisnih in ustnih ocen;
* teste piše, ko mu to omogočajo okoliščine oziroma in je nivo njegovega znanja ustrezen. Takrat, tudi pod nadzorom pedagoškega koordinatorja, opravi določene obveznosti iz OIN – ne glede na šolski koledar (vikendi, prazniki, počitnice);
* ima možnost podaljšanja šolskega leta in pogojnega vpisa v višji letnik;
* v primeru, da ni opravil vseh šolskih obveznosti, mu je omogočen ponovni vpis v isti letnik s prilagoditvijo, da predmete, ki jih je opravil prvo leto vpisa v letnik, ni treba opravljati še enkrat;
* pri posameznih predmetih se mu lahko zmanjša število ocen, ki jih mora pridobiti, o tem presodi učitelj predmeta v dogovoru s pedagoškim in športnim koordinatorjem in je odvisno od dijakovih športnih obremenitev in rezultatov v šolskem letu
1. **člen**

**(Dolžnosti, ki izhajajo iz statusa: običajno povezane z zastopanjem zavoda na športnih dogodkih in tekmovanjih, če to ni v nasprotju z individualno športno pogodbo dijaka)**

Šola v dogovoru s klubi individualno ureja te dolžnosti in obveznosti.

1. **člen**

**(Postopek za pridobitev statusa športnika)**

Postopek pridobitve statusa športnika ob vpisu ureja zakonodaja (prvi člen pravilnika) in ga šola s posebnim dokumentom potrdi, direktor zavoda pa podpiše. Na razgovoru za vpis ga prejme kandidat. Ta dokument mu omogoča, da v primeru, če je neuspešen ob kandidaturi za športni oddelek, svoj status uveljavlja na drugi izbrani šoli. Dijaki, ki so uspešni ob vpisu v športni oddelek ta športni status obdržijo eno šolsko leto in ga s svojimi rezultati vsako leto potrdijo, kar je povezano z njihovimi prilagoditvami v izobraževalnem procesu. V primeru, da so športno neuspešni se jim temu ustrezno ta status spremeni, zmanjšajo pa tudi prilagoditve učnega procesa. Športni in pedagoški koordinator spremljata športne dosežke dijakov s ciljem, da se uspešnim športnikom čim bolj sproti prilagajajo šolske obveznosti (3. člena pravilnika).

V oddelkih splošne gimnazije dijak pridobi status športnika pod naslednjimi pogoji:

* dijak oziroma starši podajo prošnjo za pridobitev statusa športnika;
* pedagoškemu in športnemu koordinatorju posredujejo podatke o načrtovani odsotnosti od pouka zaradi treningov, priprav, tekmovanj …;
* trener oziroma morebitni selektor šoli posreduje program aktivnosti v šolskem letu in poda mnenje o dijakovi perspektivnosti in rezultatih v preteklem obdobju;
* dijak posreduje morebitno kategorizacijo OKS-a, ki jo šola preveri v aktualnem seznamu kategoriziranih športnikov na spletni strani OKS;
* šola izda dokument, ki ga izroči dijaku oziroma staršem, iz katerega je razviden športni status in potrebne prilagoditve pri opravljanju šolskih obveznosti, pedagoški koordinator pa pripravi OIN.